Hersleb videregående skole

Hersleb videregående skole, også kalt «H20», er en videregående skole i Herslebs gate 20b i bydel Gamle Oslo. Skolen ble etablert høsten 2014 i de verneverdige byggene til den nedlagte Hersleb skole. Kallenavnet H20 viser til adressen i Hersleb gate 20, men også et ordspill på likheten til den kjemiske forbindelsen til Vann, H2O. 

Navnet Hersleb ble videreført fra tidligere Hersleb skole. Skolens navn er preget i fasaden, og fasaden er vernet. 

 Historie 
Hersleb skole med historie fra 1922 gjennomgikk omfattende rehabilitering og asbestsanering for å stå klar til å ta over utdanningstilbudene fra Sofienberg videregående skole, i tillegg til nye tilbud innen studiespesialisering. Rehabiliteringen hadde en kostnadsramme på over 500 millioner kroner.Aftenposten/Osloby.no (3. august 2014): Åpner dørene til 14 «nye» Oslo-skoler , hentet 3. august 2014

Skoleåret 2013-14 var Sofienberg vgs midlertidig plassert i byggene til den tidligere Bredtvet videregående skole. Hersleb videregående skole tok også over noen av tilbudene innen helse- og oppvekstfag, apotektekniker, helsesekretær og tannhelsesekretær fra Kuben videregående skole. Det gamle bygget til Sofienberg vgs i Trondheimsveien 48 ble samtidig rehabilitert til ny grunnskole, Sofienberg skole.

Skolens navn
Navnet er gitt etter gaten den ligger i, som hedrer professor i teologi Svend Borchmann Hersleb. I forbindelse med navnesettingen var det en del diskusjon om navnet, siden miljøet ved Hersleb skole hadde fått et uheldig rykte. Skolebyggets fasade har status som verneverdig, og fasaden prydes av skolens navn i bokstaver av smijern.Aftenposten/Osloby.no (24. august 2014): Hersleb skal fortsatt hete Hersleb, hentet 19. februar 2020Nettavisen (1. september 2011): Hersleb skole kan ha bli nedlagt på grunn av skolens dårlige rykte., hentet 19. februar 2020 Skolens adresse, 20b, legger til rette for kallenavnet H20. Det nye mottoet er «H20 den grønne sentrumsskolen». Kallenavnet viser til at skolen satser grønt, samtidig som det spiller på likheten til formelen for vann, H2O.hersleb.vgs.no:  H20 den grønne sentrumsskolen, hentet 19. februar 2020

 Elevråd 
Elevrådet ved Hersleb videregående skole består av 75 engasjerte tillitsvalgte og representerer 600 elever. Elevrådet jobber året rundt med å representere alle elevene på skolen. Elevrådet ble i skoleåret 2020/2021 kjent for sitt bidrag til skolens håndtering av koronaviruspandemien, og ble omtalt i over 30 mediesaker på et halvt år.

 Rektorer 
 2019–:  (fra Bjerke videregående skole)
 2015–2019: Anja Teig (til Oslo Voksenopplæring Hovinbyen)
 2014–2015: Ann-Kristin Høgseth (fungerende, til Kongsskogen videregående skole)
 2014: Ingeborg Nordang (fra Sofienberg videregående skole, til Fagskolen Oslo Akershus)

 Referanser 

 Eksterne lenker 
 Hjemmesider
 NRK (31. juli 2013): Her er Norges dyreste skole

Kategori:Videregående skoler i Oslo
Kategori:Skoler i bydel Gamle Oslo
Kategori:Skoler i Norge navngitt etter personer
Kategori:Utdanningsinstitusjoner etablert i 2014
Kategori:Byggverk fullført i 1922